ການໂຈມຕີ ດ້ວຍຣະເບີດ ສະລະຊີບ ທີ່ເມືອງເພຊາວາ ເຮັດໃຫ້ ມີຜູ້ເສັຽຊີວິດ 11 ຄົນ
ຂ່າວສຳຄັນອື່ນໆ: ຄາດວ່າ ຈະມີການເລືອກຕັ້ງ ປະທານາທິບໍດີຮອບສອງ ຢູ່ໃນອັຟການິສຖານ; ຜູ້ຊາຍ 5 ຄົນຖືກພົບເຫັນວ່າ ມີຄວາມຜິດ ໃນການວາງແຜນ ກໍ່ການຮ້າຍ
ຕຳຣວດປາກິສຖານກ່າວວ່າ ໄດ້ ມີການໂຈມຕີ ດ້ວຍຣະເບີດສະລະຊີບ 2 ຄັ້ງຢູ່ ນອກຫ້ອງການສືບສວນແຫ່ງນຶ່ງ ຂອງຕຳຣວດ ທີ່ເມືອງ PESHAWAR ໃນພາກຕາເວັນຕົກສຽງເໜືອ ຂອງປາກິສຖານ ເຮັດໃຫ້ມີຜູ້ເສັຽຊີ ວິດ ຢ່າງນ້ອຍ 11 ຄົນ ລາຍງານຂ່າວໂທຣະພາບ ສະແດງໃຫ້ເຫັນ ເຖິງຊາກເພພັງ ທີ່ຖືກເຜົາໃໝ້ ແລະຣົດ ທີ່ຖືກທຳລາຍໃນວັນສຸກມື້ນີ້ ວັດຂອງສາສນາອິສລາມ ທີ່ຢູ່ໃກ້ຄຽງ ກໍໄດ້ຮັບ ຄວາມເສັຽຫາຍຮ້າຍແຮງ ຄະນະກູ້ພັຍ ແລະເຈົ້າໜ້າທີ່ ຮັກສາຄວາມສະງົບ ໄດ້ຫຸ້ມໄປຍັງບໍຣິເວນທີ່ເກີດເຫດ ຕຳຣວດເວົ້າວ່າ ພວກໂຈມຕີ ຊຶ່ງມີແມ່ຍິງ ຢ່າງນ້ອຍນຶ່ງຄົນຮ່ວມນຳນັ້ນ ໄດ້ຂັບຣົດ ທີ່ບັນຈຸດິນຣະເບີດ ແລະຣົດຈັກຄັນນຶ່ງ ໄປຍັງຫ້ອງການສືບສວນຂອງຕຳຣວດ ກ່ອນທີ່ຈະບີບ ຄະນວນຣະເບີດ ໃຫ້ແຕກຂຶ້ນ ຍັງບໍ່ທັນມີກຸ່ມໃດອ້າງເອົາຄວາມຣັບຜິດຊອບ ກ່ຽວກັບການໂຈມຕີ ໃນຄັ້ງນີ້ເທື່ອ ຊຶ່ງເປັນການໂຈມຕີເທື່ອລ່າສຸດ ໃນຮອບໄລຍະ 2 ອາທິດ ຜ່ານມານີ້ທີ່ ເຮັດໃຫ້ມີ ຜູ້ເສັຽຊີວິດຫລາຍກວ່າ 150 ຄົນ ໃນມື້ວານນີ້ ໄດ້ມີການໂຈມຕີ ຫລາຍໆຄັ້ງ ໃສ່ຫ້ອງການຜແນກປະຕິບັດກົດໝາຍ ທີ່ນະຄອນລາຮໍ ແລະໃນເຂດ ພາກຕາເວັນຕົກສຽງເໜືອ ທີ່ເຮັດໃຫ້ມີຜູ້ເສັຽຊີວິດ ຢ່າງນ້ອຽ 39 ຄົນ ລາຍງານຂອງໜັງສືພິມສະ ບັບນຶ່ງແຈ້ງວ່າ ການພົບເຫັນໃນການສືບສວນ ກ່ຽວກັບ ການກ່າວຫາ ໃນການເລືອກຕັ້ງອັຟ ການິສຖານເມື່ອເດືອນສິງຫາ ຜ່ານມານັ້ນ ຈະພາໃຫ້ ມີການເລືອກຕັ້ງ ຮອບສອງ ລະຫວ່າງປະທານາທິບໍດີ HAMID KARZAI ແລະຄູ່ແຂ່ງ ທີ່ມີຄະແນນສຽງ ໃກ້ຄຽງທີ່ສຸດກັບທ່ານ ໜັງສືພິມ WASHINGTON POST ລາຍງານວ່າ ຄະນະກັມມະການຮ້ອງທຸກໃນການເລືອກຕັ້ງ ທີ່ໄດ້ຮັບການ ສນັບສນຸນໂດຍ ອົງການ ສະຫະປະຊາຊາດໄດ້ຫລຸດຄະແນນສຽງ ຂອງທ່ານ KARZAI ລົງມາເປັນ 47% ຄືບໍ່ຮອດ 50% ທີ່ທ່ານຈຳເປັນຕ້ອງໄດ້ຮັບ ເພື່ອຫລີກລ້ຽງ ບໍ່ໃຫ້ມີການ ເລືອກຕັ້ງຮອບສອງ ເຈົ້າໜ້າທີ່ອົງການສະຫະປະຊາຊາດ ກ່າວວ່າ ຜົນການນັບ ຄະແນນສຽງ ຢ່າງເປັນທາງການໃນການເລືອກຕັ້ງ ປະທານາທິບໍດີ ເມື່ອວັນທີ 20 ສິງຫາຜ່ານ ອາດຈະມີການປະກາດໃຫ້ຊາບ ໃນວັນເສົາມື້ນີ້ ຜົນການນັບ ຄະແນນສຽງຂັ້ນຕົ້ນທີ່ໄດ້ມີການເປີດເຜີຍໃຫ້ຊາບ ໃນເດືອນແລ້ວນີ້ ກໍຄືທ່ານ KARZAI ໄດ້ຮັບຄະແນນສຽງ54% ແລະຄູ່ແຂ່ງ ຄົນສຳຄັນຂອງທ່ານ ຄືອະດີດ ຣັຖມຸນຕຣີ ການຕ່າງປະເທດ ທ່ານABDULLAH ABDULLAH ໄດ້ຮັບຄະແນນ 28% ຜູ້ຊາຍ 5 ຄົນ ໄດ້ຖືກຕັດສິນວ່າ ມີຄວາມຜິດໃນວັນສຸກມື້ນີ້ໃນການວາງແຜນໂຈມຕີ ຂອງພວກກໍ່ການຮ້າຍ ໃນອອສເຕຣເລັຽຍ້ອນໄດ້ເກັບ ສະສົມ ອຸບປະກອນ ໃນການເຮັດຣະເບີດ ແລະຊື້ດິນ ຣະເບີດໄວ້ ຄະນະຕຸລາການ ຫລືລູກຂຸນ ໃນການດຳເນີນຄະດີ ໄດ້ພິຈາຣະ ເປັນເວລານຶ່ງເດືອນກ່ອນທີ່ຈະຕັດສິນວ່າ ພວກຜູ້ຊາຍທັງ 5 ມີຄວາມຜິດ ໃນຖານສົມຮູ້ ຮ່ວມຄິດແລະກະກຽມ ການໂຈມຕີ ກໍ່ການຮ້າຍ ແຕ່ລະຄົນ ປະເຊີນກັບໂທດ ໜັກທີ່ສຸດເຖິງຈຳຄຸກຕລອດຊີວິດ ບຸກຄົນທັງ 5 ຊຶ່ງມີອາຍຸ ລະຫວ່າງ 25 ຫາ 44 ປີ ໄດ້ຖືກຈັບໃນການບຸກ ເຂົ້າໄປກວດຄົ້ນ ຫລາຍໆຄັ້ງ ທີ່ເຮືອນຂອງ ພວກເຂົາເຈົ້າ ໃນປີ 2005 ຄະນະໄອຍະການ ກ່າວວ່າ ພວກຜູ້ຊາຍທັງ 5 ໄດ້ພະຍາຍາມ ທີ່ຈະລົງໂທດ ອອສເຕຣເລັຽຍ້ອນໄດ້ສົ່ງທະຫານ ໄປສູ້ຣົບ ໃນອີຣັກ ແລະອັຟການິສຖານ ສ່ວນອີກ 4 ຄົນໄດ້ຖືກຕັດສິນວ່າ ມີຄວາມຜິດ ກ່ອນໜ້ານີ້ ກ່ຽວກັບ ການວາງແຜນໂຈມຕີຊຶ່ງຈະມີຂຶ້ນ ໃນລະຫວ່າງ ເດືອນກໍຣະກົດປີ 2004 ຫາເດືອນພະຈິກ ປີ 2005 ເຈົ້າໜ້າທີ່ສະພາກາແດງຂອງເກົາຫລີ ເໜືອ ແລະເກົາຫລີໃຕ້ໄດ້ພົບປະກັນ ໃນວັນສຸກ ມື້ນີ້ ເພື່ອປຶກສາຫາຣື ກ່ຽວກັບການຈັດໃຫ້ມີການ ພົບພໍ້ກັນຕື່ມອີກ ລະຫວ່າງຄອບຄົວ ທີ່ໄດ້ພັດພາກ ຍ້ອນສົງຄາມເກົາຫລີ ການພົບປະ ໄດ້ມີຂຶ້ນ ໃນສັບປະດາທີ່ ມີການໃຫ້ສັນຍາ ແບບປະປົນລະຫວ່າງສອງເກົາຫລີ ທີ່ເປັນຄູ່ປໍຣະປັກ ຮວມທັງ ການສະແດງອອກ ແບບຄືນດີຂອງເກົາຫລີເໜືອ ແລະການໃຊ້ຄຳເວົ້າ ໂຈມຕີຢ່າງຮຸນແຮງ ການພົບປະໃນມື້ນີ້ມີຂຶ້ນທີ່ເມືອງ KAESONG ຊຶ່ງເປັນຫົວເມືອງຊາຍແດນ ໃນເກົາຫລີເໜືອ ທ່ານ SONGSOON HWA ໂຄສົກຂອງອົງການ ສະພາກາແດງ ເກົາຫລີໃຕ້ ກ່າວວ່າ ເກົາຫລີໃຕ້ມີແຜນການ ທີ່ຈະນຳສເນີ ໃຫ້ທັງສອງຝ່າຍ ຈັດໃຫ້ມີການພົບພໍ້ ຂອງຄອບຄົວທີ່ໄດ້ພັດພາກ ຫລາຍຂຶ້ນກວ່າເກົ່າ ເກົາຫລີທັງສອງ ໄດ້ຈັດໃຫ້ມີ ການພົບປະຂອງຄອບຄົວ ທີ່ໄດ້ພັດພາກ ຍ້ອນສົງຄາມເກົາຫລີ ເປັນເທື່ອທຳອິດ ໃນຮອບເກືອບ 2ປີ ຫລັງຈາກ ປະທານາທິບໍດີ ເກົາຫລີໃຕ້ ທ່ານ LEE MYUNG BAK ໄດ້ຖືກເລືອກໃຫ້ເຂົ້າຮັບຕຳແໜ່ງ ເມື່ອເກືອບ 2 ປີກ່ອນ ພຽງຢາງໄດ້ສັ່ງໃຫ້ ຢຸດເຊົາບໍ່ໃຫ້ມີການພົບພໍ້ ຂອງຄອບຄົວ ທີ່ໄດ້ພັດພາກ ເພື່ອເປັນການປະທ້ວງ ຕໍ່ນະໂຍບາຍຂອງທ່ານ ທີ່ມີຕໍ່ເກົາຫລີເໜືອ ສະພາສິດທິ ມະນຸດ ຂອງອົງການ ສະຫະປະຊາຊາດໄດ້ລົງ ຄະແນນສຽງ ໃນວັນສຸກມື້ນີ້ເພື່ອໃຫ້ການສນັບ ສນຸນ ຕໍ່ລາຍງານ ທີ່ໄດ້ກ່າວຫາ ທັງອິສຣາແອລ ແລະປາແລສໄຕນ໌ວ່າໄດ້ກໍ່ອາຊຍາກັມສົງຄາມ ໃນລະຫວ່າງ ການສູ້ຣົບ ຢູ່ໃນ ເຂດ GAZAເມື່ອບໍ່ດົນມານີ້ ການສຶກສາ ທີ່ຮັບຮອງເອົາ ໂດຍສະພາສິດທິມະນຸດຂອງສະຫະປະຊາຊາດ ໄດ້ຮຽກຮ້ອງໃຫ້ ທັງສອງຝ່າຍ ທຳການສືບສວນ ພາຍໃນ 6 ເດືອນຖ້າບໍ່ດັ່ງນັ້ນແລ້ວ ກໍຈະສົ່ງເຣື່ອງນີ້ ໄປຍັງສານໂລກ ທີ່ນະຄອນ HAGUE ລາຍງານເວົ້າວ່າ ອິສຣາແອລ ບໍ່ໄດ້ອອກຄຳສັ່ງ ເພື່ອໃຫ້ຣະມັດຣະວັງ ໃນການປົກປ້ອງປະຊາຊົນທີ່ ບໍ່ແມ່ນກຳລັງສູ້ຣົບ ໃນການສູ້ຣົບກັນ ທີ່ມີຂຶ້ນລະຫວ່າງເດືອນທັນວາ ຫາເດືອນມັງກອນ ຕົ້ນປີນີ້ ລາຍງານຍັງເວົ້າວ່າ ພວກຫົວຮຸນແຮງປາແລສໄຕນ໌ ກໍໄດ້ຍິງຈະຣວດ ແລະປືນຄົກ ໄປໃສ່ອິສຣາແອລ ໂດຍມີຄວາມຕັ້ງໃຈທີ່ຈະສ້າງຄວາມເສັຽຫາຍ ໃຫ້ແກ່ພົລເຮືອນ ອິສຣາແອລກ່າວວ່າ ການ ໂຈມຕີດ້ວຍຈະຣວດ ແລະປືນຄົກ ຄືສາເຫດ ທີ່ອິສຣາແອລ ບຸກໂຈມຕີເຂົ້າໄປ ໃນເຂດ GAZA ກະຊວງການຕ່າງປະ ເທດອິສຣາແອລໄດ້ຮຽກໂຕເອກອັຄຣັຖທູດເຕີກ ກີ ເຂົ້າພົບ ໃນວັນພະຫັດວານນີ້ ເພື່ອປະທ້ວງຕໍ່ລາຍງານຂ່າວ ທີ່ມີມາເປັນລຳດັບ ຂອງໂທຣະ ພາບ ທາງການເຕີກກີ ທີ່ປາກົດວ່າໄດ້ວາດພາບໃຫ້ເຫັນ ກ່ຽວກັບການສັງຫານ ພວກເດັກນ້ອຍປາແລສໄຕນ໌ໂດຍທະຫານ ອິສຣາແອລ ເຈົ້າໜ້າທີ່ ອິສຣແອລ ກ່າວວ່າ ລາຍງານໂທຣະພາບ ຂອງເຕີກກີແມ່ນປະກອບດ້ວຍ ການຍຸແຍ່ ໃຫ້ເກີດຄວາມຄຽດຊັງ ຕໍ່ອິສຣາແອລ ແລະອາດພາໃຫ້ມີການໂຈມຕີຊາວຢິວ ທີ່ເດີນທາງໄປຢ້ຽມຢາມ ປະເທດເຕີກກີ ລາຍງານຕອນນຶ່ງຂອງໂທຣະພາບເຕີກກີ ໄດ້ສະແດງໃຫ້ເຫັນວ່າ ທະຫານກຳລັງປ້ອງກັນໂຕທີ່ຢູ່ໃນເຄື່ອງແບບ ຂອງອິສຣາແອລ ໄດ້ຍິງປືນໃສ່ ພວກເດັກນ້ອຍແມ່ຍິງ ແລະທາຣົກຊາວປາແລສໄຕນ໌ຄົນນຶ່ງ ຜູ້ຜລິດລາຍການ ຂອງເຕີກກີ ກ່າວຕໍ່ສື່ມວນຊົນອິສຣາແອລວ່າ ລາຍງານທີ່ວ່ານີ້ ບໍ່ໄດ້ວາດພາບໃຫ້ເຫັນ ກ່ຽວກັບກຳລັງ ປ້ອງກັນໂຕຂອງອິສຣາແອລ ແລະໄດ້ກ່າວເຖິງ ທະຫານແຕ່ພຽງບາງກຸ່ມ ທີ່ໄດ້ສັງຫານຊາວປາແລສໄຕນ໌ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ